Ιερά Μητρόπολις Νιγηρίας

Η Ιερά Μητρόπολις Νιγηρίας, είναι μια τις επαρχίες του Πατριαρχείου Αλεξάνδρειας.

Η Μητρόπολη έχει ιδρυθεί το 1997 και περιλαμβάνει τα κράτη της Νιγηρίας, του Νίγηρα ενώ παλαιότερα περιελάμβανε και τα κράτη του Μπενίν και του Τόγκο (έως και το 2024). 

Σημερινός Μητροπολίτης είναι ο Νικόδημος (Τότκας).

 Ιστορικά στοιχεία 
Το 1966, η Μητρόπολη ιδρύθηκε ως η πρώτη Ορθόδοξη κοινότητα στη Νιγηρία από τον Ελληνοκύπριο επιχειρηματία Αναστάσιο Γ. Λεβέντη. Στα χρόνια που ακολούθησαν, ο Λεβέντης ηγήθηκε της οικοδόμησης του πρώτου ναού.

Στις 23 Σεπτεμβρίου 1997, δημιουργήθηκε αρχικά η Επισκοπή Νιγηρίας υπό την Ιερά Μητρόπολη Καμερούν, περιλαμβάνοντας τα κράτη της Νιγηρίας, του Νίγηρα, του Μπενίν και του Τόγκο. Πρώτος επίσκοπος ήταν ο Αλέξανδρος Γιαννίρης. Στις 11 Δεκεμβρίου 1998, το κράτους της Νιγηρίας αναγνώρισε την Επισκοπή. Το 1999, η Ελληνική Κοινότητα παρέδωσε την ενορία στον Πατριάρχη Αλεξανδρείας.

Το 2001, ο Πατριάρχης Αλεξανδρείας Πέτρος Ζ΄, έγινε ο πρώτος Ορθόδοξος Πατριάρχης που επισκέφθηκε επίσημα τη Νιγηρία, με σκοπό τον καθαγιασμό του Καθεδρικού Ναού της Αναστάσεως του Κυρίου.

Στις 27 Οκτωβρίου 2004, η Ιερά Σύνοδος της Ιεραρχίας του Πατριαρχείο Αλεξανδρείας ανύψωσε την Επισκοπή σε Μητρόπολη και τον Επίσκοπο Αλέξανδρο σε Μητροπολίτη Νιγηρίας.

Ο Καθεδρικός Ναός της Αναστάσεως του Κυρίου, λόγω των περιβαλλοντικών επιπτώσεων της κλιματικής αλλαγής και ξαφνική αύξηση της στάθμης στη λιμνοθάλασσα του Λάγος, αντιμετώπισε πολλές φορές το φαινόμενο της πλημμύρας. Στις 7 Μαΐου 2017, οι πόρτες του νέου Καθεδρικού Ναού άνοιξαν πανηγυρικά για τους πιστούς.  

Στις 30 Ιουνίου 2023, ο Μητροπολίτης Αλέξανδρος εκοιμήθη μετά από μάχη με τον καρκίνο, με την εξόδιο ακολουθία και την ταφή να πραγματοποιείται στο Ιερό Ησυχαστήριο Μεταμορφώσεως του Σωτήρος (Αγίου Πορφυρίου) στο Μήλεσι Αττικής.

Στις 5 Ιουλίου 2023, ο Πατριάρχης Αλεξανδρείας Θεόδωρος διόρισε τον Μητροπολίτη Γουινέας Γεώργιο ως τοποτηρητή της Ιεράς Μητροπόλεως Νιγηρίας.

Στις 7 Φεβρουαρίου 2024, ο Πατριάρχης Θεόδωρος επισκέφθηκε τη Νιγηρία, ανακοινώνοντας ότι θα δημιουργηθεί ελληνικό σχολείο και έδρα Ελληνιστικών Σπουδών στο Κρατικό Πανεπιστήμιο. 

Στις 15 Φεβρουαρίου 2024, με Πατριαρχικό και Συνοδικό Τόμο, αποσπάσθηκαν από τη δικαιοδοσία της Ιεράς Μητροπόλεως τα κράτη του Μπενίν και του Τόγκο και ιδρύθηκε η Ιερά Επισκοπή Μπενίν, Τόγκο και Μπουρκίνα Φάσο. Την ίδια ημέρα, η Ιερά Σύνοδος της Ιεραρχίας του Πατριαρχείο εξέλεξε ως νέο Μητροπολίτη Νιγηρίας τον έως τότε Επίσκοπο Νειλουπόλεως Νικόδημο Τότκα, ο οποίος ενθρονίσθηκε στον Καθεδρικό Ιερό Ναό της Αναστάσεως του Κυρίου στο Λάγκος, στις 30 Ιουνίου 2024.

 Επισκοπικός κατάλογος 
+ΙεράρχηςΈναρξη ΠοιμαντορίαςΛήξη ΠοιμαντορίαςΣημειώσειςΑλέξανδρος (Γιαννίρης)23 Σεπτεμβρίου 199730 Ιουνίου 2023Αρχικά ως Επίσκοπος Νιγηρίας και από 27 Οκτωβρίου 2004 ως ΜητροπολίτηςΝικόδημος (Τότκας)15 Φεβρουαρίου 2024ΣήμεραΑπό Επίσκοπος Νειλουπόλεως

 Δείτε επίσης 
 Πατριαρχείο Αλεξανδρείας

 Αναφορές 

 Εξωτερικοί σύνδεσμοι 

 Επίσημη Ιστοσελίδα Ιεράς Μητροπόλεως Νιγηρίας

Νιγηρίας